b'\n_START_ARTICLE_\nCastlevania (videopeli)\n_START_SECTION_\nJuoni\n_START_PARAGRAPH_\nPelin tapahtumat sijoittuvat vuoden 1691 Transylvaniaan. J\xc3\xa4lleen, kuten joka sadas vuosi, koittaa aika, jolloin Kristuksen voiman uskotaan heikentyneen ja pahat voimat p\xc3\xa4\xc3\xa4sev\xc3\xa4t valloilleen. Pahat rukoilevat niiden puolesta ja sen seurauksena pimeyden prinssi, kreivi Dracula, ilmestyy maan p\xc3\xa4\xc3\xa4lle aloittaakseen maailman valloituksen pimeyden olentojen ja hirvi\xc3\xb6iden avustuksella._NEWLINE_Mutta toivoa kumminkin l\xc3\xb6ytyy, jotta Dracula voitaisiin kukistaa. Nimitt\xc3\xa4in sata vuotta aiemmin h\xc3\xa4net kukisti Christopher Belmont, arvostetun vampyyrintappajista koostuvan Belmont-klaanin perheenj\xc3\xa4sen. J\xc3\xa4lleen on koittanut aika turvautua Belmontien apuun ja nyt koko Transylvanian toivo on klaanin perillisen, nuoren Simon Belmontin k\xc3\xa4siss\xc3\xa4. N\xc3\xa4in Simon aloittaa p\xc3\xa4\xc3\xa4tt\xc3\xa4v\xc3\xa4isen\xc3\xa4 matkansa kohti Draculan synkk\xc3\xa4\xc3\xa4 linnaa, aseenaan suvussa h\xc3\xa4nelle kulkeutunut myyttinen taikaruoska, Vampyyrintappaja.\n_START_SECTION_\nErilaisia versioita\n_START_PARAGRAPH_\nSamaa ensimm\xc3\xa4isen Castlevanian tarinaa on k\xc3\xa4ytetty useaan otteeseen. Ennen Castlevaniaa Konami julkaisi MSX2-alustalle pelin Vampire Killer, joka poikkesi Castlevaniasta ainoastaan tutkintapainotteisuudella ja avainten ker\xc3\xa4\xc3\xa4misell\xc3\xa4. Koska t\xc3\xa4m\xc3\xa4 ei odotetusti menestynyt Japanin ulkopuolelle, teki Konami l\xc3\xa4nsimaita varten NESille suoraviivaisemman ja toiminnallisemman pelin._NEWLINE_SNES-alustalle Konami julkaisi pelin nimelt\xc3\xa4\xc3\xa4n Super Castlevania IV, joka on p\xc3\xa4ivitetympi versio ensimm\xc3\xa4isest\xc3\xa4 Castlevaniasta. My\xc3\xb6s X68000:lle julkaistu Akumaj\xc5\x8d Dracula ja PlayStationille tehty Castlevania Chronicles ovat uusintaversioita._NEWLINE_Peli oli yksi marraskuussa 2016 julkaistun Nintendo Classic Mini -pelikonsolin peleist\xc3\xa4.'